Încă o promisiune ratată Ulterior, Ministerul Finanțelor a emis un comunicat în care a precizat că, de fapt, „contribuția pentru solidaritate socială nu este o taxă nouă, ci o contribuție socială“, care se plătește la bugetul de stat și se datorează de către angajatori la fondul brut de salarii, fiind destinată alimentării Fondului de Garantare pentru plata creanțelor salariale și asigurării necesarului pentru plata prestațiilor din domeniul asigurărilor sociale de care beneficiază salariații, cum ar fi indemnizațiile pentru șomaj, indemnizațiile primite pentru concediile medicale sau cheltuielile pentru accidente de muncă și boli profesionale.